今日經開深水埗，諗住試下老鳳冰室，見佢咁出名，雖唔明點解好多空枱都要我搭枱...可能見我一個人？坐低叫左好多推介嘅黑松露炒蛋多士同波波奶茶，奶茶先上，等埋多士不過5分鐘，可能因為少人食左多士先，好新鮮熱辣辣，但個人覺得松露唔係好夠香，個醬同我食開嘅松露唔係好一樣，蛋唔係話超滑，未到神級好食，但都唔錯，多士比預期酥脆.飲一淡波波奶茶，不得了，好好飲，超滑超濃，奶滑茶香，仲要凍冰冰，雖然第一下覺得有少少過甜，但之後ok,飲到停唔到，完全物超所值大大杯，超高質，必叫.